stanford-oval/wikipedia huggingface dataset:
Seppeleajo
Voittajat 1971–2023

| Vuosi | Voittaja | Ohjastaja | Voittoaika |
| --- | --- | --- | --- |
| 1971 |  Orly Du Nord | Heikki Korpi | 35,9 |
| 1972 |  Tserboy | Sören Leo | 27,2 |
| 1973 |  Nami | Arvid Åvall | 33,5 |
| 1973 |  Rico Bakkely | Mauno Juvonen | 32,6 |
| 1974 |  Scotty Love | Kalervo Pajunen | 26,4 |
| 1975 |  Teodor | Jan-Erik Nygård | 29,7 |
| 1976 |  Charme Asserdal | Jukka Ojanperä | 30,4 |
| 1977 |  Fetard | Hannu Nyman | 29,4 |
| 1978 |  Rocky | Matti Virtapohja | 22,6 |
| 1979 |  Bay Song | Martti Keskinen | 22,1 |
| 1980 |  At Risk | Pekka Korpi | 23,0 |
| 1981 |  J.J. Hunter | Martti Keskinen | 23,0 |
| 1982 |  Danabella | Ilkka Korpi | 20,3 |
| 1983 |  Gelinde | Veijo Heiskanen | 18,3 |
| 1984 |  Caro Tonic | Risto Airaksinen | 19,7 |
| 1985 |  Philip H | Pekka Korpi | 17,7 |
| 1986 |  Chark Laukko | Jorma Kontio | 17,5 |
| 1987 |  Almond | Pekka Korpi | 18,5 |
| 1988 |  Easy Touch | Ilkka Korpi | 17,2 |
| 1989 |  Honey Bee | Jorma Kontio | 18,4 |
| 1990 |  Mid´s Andy | Antti Teivainen | 17,3 |
| 1991 |  High Volume | Markku Nieminen | 18,7 |
| 1992 |  Dixie Kemp | Jorma Kontio | 18,3 |
| 1993 |  Exciting Kemp | Jorma Kontio | 17,8a |
| 1994 |  J.T. Laukki | Ahti Antti-Roiko | 16,5a |
| 1995 |  Monster of Speed | Sami Sandberg | 17,3a |
| 1996 |  Asgaya | Jouni Varamäki | 17,0a |
| 1997 |  Simon Dahlia | Jukka-Pekka Kauhanen | 17,0a |
| 1998 |  Pietro Fling | Jorma Kontio | 17,9a |
| 1999 |  Future Pendolino | Juhani Tapani | 17,2a |
| 2000 |  Hot Wings | Pekka Yli-Houhala | 16,3a |
| 2001 |  Kinder Jet | Jean-Etienne Dubois | 17,3a |
| 2002 |  Rae Boko | Markku Nieminen | 17,0a |
| 2003 |  Dream On | Ari Moilanen | 17,3a |
| 2004 |  Madison Hall | Jyrki Tammimetsä | 14,3a |
| 2005 |  First Wise As | Joseph Verbeeck | 16,5a |
| 2006 |  Simb Chaplin | Markku Nieminen | 15,7a |
| 2007 |  Que Je T'Aime | Jean-Etienne Dubois | 14,9a |
| 2008 |  Lelia Axe | Björn Goop | 15,0a |
| 2009 |  Antonio Duo | Pekka Korpi | 13,8a |
| 2010 |  Timjan U.S. | Ari Moilanen | 15,0a |
| 2011 |  Brad De Veluwe | Tuomas Korvenoja | 14,2a |
| 2012 |  Quite An Avenger | Markku Nieminen | 14,6a |
| 2013 |  Harmi's Frido | Markku Nieminen | 14,3a |
| 2014 |  Jontte Boy | Ari Moilanen | 13,9a |
| 2015 |  Begemot Frido | Ari Moilanen | 14,3a |
| 2016 |  Lady Zappa | Jorma Kontio | 13,3a |
| 2017 |  Hotshot Luca | Mika Forss | 14,2a |
| 2018 |  Graceful Swamp | Ari Moilanen | 13,2a |
| 2019 |  Mascate Match | Pekka Korpi | 15,9a |
| 2020 | ei järjestetty |  |  |
| 2021 |  Indigo Sisu | Hannu Torvinen | 13,5a |
| 2022 |  Corazon Combo | Pekka Korpi | 18,6a |
| 2023 |  Karelin Avenger | Olli Koivunen | 15,4a |
Juuso Marno

Juuso Marno on suomalainen entinen amerikkalaisen jalkapallon pelaaja ja lippupallovalmentaja. Hän työskentelee it-alan palveluyritys Veranon toimitusjohtajana.
Urheilu-ura

Marno on amerikkalaisen jalkapallon kuusinkertainen Suomen mestari ja kuuluu seuransa Helsinki Roostersin ”legendoihin”. Hän pelasi vuosia Suomen maajoukkueessa saavuttaen Suomen toistaiseksi viimeisen Euroopan mestaruuden Suomen voitettua Saksan vuoden 2000 EM-finaalissa.
Valmennustyö

Marno on vuoden 2025 alusta alkaen toiminut toisena vastuuvalmentajana Suomen naisten lippupallomaajoukkueessa, joka tavoittelee paikkaa kesäolympialaisissa 2028. Ennen nimitystä naisten maajoukkueeseen hän valmensi Anni Kivikatajan ja Tuomas Kivisaaren kanssa Suomen U17-tyttöjen joukkueen pronssille vuoden 2024 Serbian EM-kilpailuissa.
Marno on yksi Suomen lippupallon olympiaprojektin keskeisistä vaikuttajista. Hänet on palkittu lajiliiton pronssisella ansiomerkillä työstään amerikkalaisen jalkapallon parissa.
Supermetrics

| Supermetrics Oy |
| --- | --- |

Yritysmuoto:  Osakeyhtiö
Perustettu:  2013
Perustaja:  Mikael Thuneberg
Toimitusjohtaja:  Anssi Rusi
Avainhenkilöt:  teknologiajohtaja Duleepa Wijayawardhana
Kotipaikka:  Espoo
Toiminta-alue:  globaalisti
Toimiala:  Sovellukset ja ohjelmistot
Tuotteet:  tiedonsiirron automatisoinnin työkalut
Liikevaihto:  55,8 milj. euroa (2023)
Liikevoitto:  3,1 milj. euroa (2023)
Tilikauden tulos:  2,9 milj. euroa (2023)
Henkilöstö:  360 (koko konserni, 2024)
Omistaja:  Mikael Thuneberg, Open Ocean Capital, IVP, Highland Europe ja työntekijät (2021)
Kotisivu:  supermetrics.com
Infobox OKVirheellinen NIMI-arvo: 
Supermetrics on suomalainen markkinointiteknologiaan keskittynyt ohjemistoyritys. Yhtiön kehittämällä työkalulla kerätään, seurataan ja analysoidaan eri alustoilla tapahtuvaan verkkomarkkinointiin liittyviä tietoja. Supermetricsin asiakkaina on esimerkiksi kansainvälisesti toimivia mainos-, media- ja kuluttajatuotekonserneja.
Historia > 2010–2019

Idea Supermetricsin ensimmäiseen tuotteeseen syntyi, kun Mikael Thuneberg työskenteli Sulakkeella ja analysoi Sulakkeen asiakkaiden markkinoinnin toimivuutta Habbo Hotel -virtuaalimaailmassa.  Etsiessään tiedonhaun automatisoivaa työkalua hän törmäsi Google-foorumilla ilmoitukseen, jossa Google kysyi, osaisiko joku koodata työkalun, joka yhdistäisi Google Analyticsin ja Microsoft Excelin.  Thuneberg onnistui, jakoi ratkaisunsa internetissä ja sai kiitokseksi luvatun Googlen t-paidan ja maininnan Google Analyticsin blogissa. Sovelluksen saama näkyvyys toi niin paljon kansainvälistä kysyntää, että hän jätti vuonna 2010 työnsä ja perusti toiminimiyrityksen. Hän kehitti työkalua, joka keräsi markkinointidataa esimerkiksi sosiaalisesta mediasta Exceliin tai Googlen palveluihin. Tehtyään töitä osa-aikaisesti myös muualla kolmen vuoden ajan hän teki yrityksestään osakeyhtiön ja otti käyttöön nimen Supermetrics.
Vuonna 2015 Google pyysi Thunebergin apua uuden tuotteensa datankeruuta hoitavan lisäosan kehittämiseen, jolloin hän palkkasi yhtiöön ensimmäisen työntekijän. Kuukausittainen liikevaihto oli tuolloin yli 30 000 euroa. Seuraavana vuonna yhtiöllä oli noin 4000 asiakasta, kolmannes niistä Yhdysvalloista. Asiakkaiden joukossa oli esimerkiksi BBC, Dyson ja Rovio.
Yhtiö teki ensimmäisen rahoituskierroksensa marraskuussa 2017 Slushin kautta.  Suomalainen Open Ocean -pääomasijoitusyhtiö sijoitti 3,5 miljoonaa euroa Supermetricsiin, joka toimi Googlen kumppanina Data Studio -tuotteessa. Seuraavana vuonna yhtiö perusti ensimmäisen myyntitiiminsä. Siihen asti yhtiön tuotteita oli myyty vain itsepalveluun perustuvalla mallilla internetissä. Tiimiin rekrytoitiin vuodessa yli kymmenen myyjää.
Tammikuussa 2019 yhtiö aloitti yhteistyön Microsoftin kanssa PowerBI-raportointituotteen tiimoilta. Keväällä Supermetrics loi yhdessä Googlen kanssa BigQuery-datapankille koodittoman datawarehouse-työkalun. Yhtiö avasi toimistot Liettuassa ja Yhdysvalloissa. Liettuaan laajennettiin, sillä Suomessa oli pula yhtiön tarvitsemista koodaajista. Yhtiön osakkaina aloittivat yhdysvaltalainen Pharus NY sekä Lars Björk, joka oli toiminut pitkään Qlikin toimitusjohtajana, ja Nielsenin tuotejohtaja Andrew Somosi. Yhtiöllä oli lähes 50 työntekijää. Sen liikevaihto kasvoi vuodesta 2017 vuoteen 2019 noin 770 prosenttia, 13,6 miljoonaan euroon.
Historia > 2020–

Alkuvuonna 2020 Supermetrics palkkasi ensimmäisen talousjohtajansa. Keväällä yhtiö alkoi neuvotella rahoituskierroksesta, jossa yhtiön arvoksi määriteltiin noin 250 miljoonaa euroa.  Yhteensä 40 miljoonan euron sijoitukset saatiin Highland Europe -rahastolta, Ilkka Paanaselta ja Institutional Venture Partnersilta. Highland Europe oli sijoittanut aiemmin Woltiin ja Smartlyyn, IVP muun muassa Supercelliin, Aiveniin, Netflixiin, Slackiin ja Twitteriin. Supermetricsin liikevaihto oli noin 23 miljoonaa euroa ja voitto yli 8 miljoonaa euroa. Suomalaiset analyytikot ovat pitäneet yrityksen kasvua poikkeuksellisen kannattavana.  Yhtiö oli kaksinkertaistanut työntekijämääränsä useana vuonna. Syksyllä 2020 sillä oli 115 työntekijää, loppuvuonna 2021 noin 200 työntekijää Suomessa, Liettuassa ja Yhdysvalloissa. Yhtiön työntekijöillä oli yhteensä yli 30 eri kansallisuutta.
Yhtiö avasi toimiston Dubliniin vuonna 2022. Vuonna 2020 tehdyn yrityskaupan myötä Google muutti Google Data Studion Looker Studioksi. Uuteen Looker Studioon yhdistettiin Data Studion ja Lookerin teknologioiden lisäksi tekoälyyn ja koneoppimiseen liittyviä teknologioita.
Tammikuussa 2023 Supermetrics otti käyttöön kahden toimitusjohtajan mallin, kun yhtiön perustaja Mikael Thunebergin rinnalle nousi Anssi Rusi. Vuotta myöhemmin Thuneberg jätti toimitusjohtajan roolin, mutta jatkoi yhtiön hallituksen puheenjohtajana.
Organisaatio

Vuonna 2024 Supermetricsillä oli yli 360 työntekijää. He edustivat yhteensä yli 40 eri kansallisuutta. Yhtiöllä on toimistot Dublinissa, Helsingissä, Singaporessa ja Vilnassa.
Thuneberg omistaa enemmistön yhtiön osakkeista.
Supermetrics toimii yhtenä HubSpotin tärkeimmistä kumppaneista ja on Googlen tärkein kumppani Looker Studio (aiemmin Google Data Studio) -tuotteessa. Aiemmin se on toiminut Googlen pääasiallisena tiedonsiirtokumppanina kolmessa muussa työkalussa.
Tuotteet

Yhtiön tuotteet keskittyvät markkinointidatan käsittelyyn ja analysointiin. Sen tuotteiden avulla markkinointidata voidaan yhdistää esimerkiksi Microsoftin Exceliin, Looker Studioon, Microsoft Power BI:hin, Google Sheetsiin tai Googlen BigQuery-datavarastoon. Tietoja voidaan tuoda esimerkiksi X:stä, Facebookista, LinkedInistä, YouTubesta, Redditistä, HubSpotista, Salesforcesta tai Shopify-verkkokaupasta. Koneoppimisen toiminnot analysoivat, millaiset kuvat ja tekstit ovat toimineet parhaiten.
Supermetricsin ensimmäiset tuotteet olivat edullisia itsepalvelutuotteita, joita yritysten markkinointivastaavat saattoivat ottaa itse käyttöön. Vuodesta 2020 lähtien isommille yrityksille alettiin tarjota niille suunniteltuja tuotteita, jotka on mahdollista yhdistää yrityksen omiin tietojärjestelmiin.
Markkinat

Vuonna 2020 arvioitiin, että Supermetricsin työkalujen avulla analysoitiin yli kymmentä prosenttia koko maailman digimarkkinoinnista. Noin puolet yhtiön asiakkaista oli markkinointitoimistoja. Seuraavana vuonna yhtiö arvioi, että sen palveluita käyttää suoraan tai markkinointitoimistojen kautta lähes miljoona organisaatiota.
Yhtiöllä oli tammikuussa 2022 yli 17 000 asiakasta. Sen tunnetuimpia asiakkaita olivat Canon, Dyson, HubSpot, LinkedIn, Nestlé, Pfizer ja Volvo Suomesssa esimerkiksi Fortum, Neste, Posti, Sanoma ja S-ryhmä.
Tunnustuksia

Vuonna 2019 Supermetrics pääsi Deloitten Technology Fast 50 -listalle.
Vuonna 2020 yhtiö sai Tasavallan presidentin kansainvälistymispalkinnon
Supermetricsin Duleepa Wijayawardhana valittiin vuoden 2021 teknologiajohtajaksi
Vuonna 2021 Financial Times nosti Supermetricsin sijalle 144 Euroopan 1000 nopeimmin kasvaneen yrityksen listalle.
Kirjallisuutta

Tomi Pyyhtiä, Lasse Lindqvist & Hannu Mänty: Suomen selkäranka, Tammi 2025
Aiheesta muualla

Verkkosivusto
Kauppalehti 18.8.2019: Pienpanimohana keittiössä, näköalasauna, koripallopeli Amerikasta – Supermetrics-yrittäjä satsasi 400 000 euroa toimitiloihin
Viola Turpeinen

Viola Turpeinen
Viola Turpeinen (15. marraskuuta 1909 Champion, Michigan – 26. joulukuuta 1958 Lake Worth, Florida) oli amerikansuomalainen muusikko. Häntä pidetään yhtenä maailman parhaimmista naishanuristeista.kenen mukaan? Hän oli erityisen taitava polkkien soittaja.
Viola Turpeinen opiskeli harmonikansoittoa 14-vuotiaasta alkaen amerikanitalialaisen muusikon Deiron johdolla. Hänen ensimmäinen soittokumppaninsa vuodesta 1926 lähtien oli Elimäeltä kotoisin ollut, häntä itseään lähes 20 vuotta vanhempi, viulua, mandoliinia ja banjoa soittanut John ”Jukka” Rosendahl (oik. Juho Wiren), jonka kanssa hän teki vuonna 1928 ensimmäiset levytyksensä Columbia Records -levy-yhtiölle. Kaksikko esiintyi yhdessä muun muassa Illinois’n, Ohion ja Massachusettsin osavaltioissa, New Yorkissa sekä Kanadan suomalaisalueilla. Turpeisesta tuli pian niin kuuluisa, että häntä mainostettiin ”American hanuriprinsessana”. Turpeisen mainetta kuvasti myös se, että hän sai jatkaa levyttämistä lamavuosinakin, jolloin miltei kaikki muut siirtolaistaustaiset muusikot joutuivat lopettamaan uransa.
Loppuvuodesta 1929 Turpeisen ja Rosendahlin kanssa alkoi soittaa toinen naisharmonikansoittaja Sylvia Polso. Rosendahl toimi molempien naissoittajien managerina. Loppuvuodesta 1930 kokoonpano jatkoi harmonikkaduona Rosendahlin ottaessa etäisyyttä soittamiseen. Trio palasi kuitenkin vielä seuraavana vuonna yhteen kunnes Turpeinen perusti oman yhtyeen. Suhteen aloittaneet Polso ja Rosendahl jatkoivat duona kunnes joulukuussa 1932 Rosendahl liukastui kotonaan portaissa ja löi päänsä kuolettavasti.
Laulaja ja kuplettien tekijä Antti Syrjäniemi ihastui Turpeisen soittoon niin, että hän omisti tälle vuonna 1929 levyttämänsä laulun ”Viola Turpeinen tanssit kiipillä”.
Turpeinen oli tiettävästi maailman ensimmäinen harmonikkasoololevytyksiä taltioinut nainen. Turpeisen levytyksiä ja sävellyksiä on uudelleenjulkaistu cd-levyinä nimellä  "American hanuriprinsessa". Tunnetuin kappale lienee Turpeisen aviomiehen ja yhtyeen rumpalin ja trumpetistin William Syrjälän sanoittama Unelma-valssi. Turpeinen ja Syrjälä levyttivät suomalaista tanssimusiikkia ahkerasti pitkin 1940-lukua ja he tekivät viimeiset levytyksensä vuonna 1952. 1940-luvulla Turpeinen sai kilpailijakseen toisen nopeasti mainetta saavuttaneen harmonikansoittajan, suomenruotsalaisten siirtolaisten pojan Walter Erikssonin.
Hänen äitinsä Signe Viitala oli amerikansuomalainen ja isä Jalo Turpeinen suomalainen Kinnulasta Keski-Suomesta. He vaikuttivat Pohjois-Michiganin kaivosyhteisöissä.
Viola Turpeinen kuoli syöpään vuonna 1958, mutta William Syrjälä jatkoi omaa uraansa Floridassa 1990-luvulle saakka. Turpeisen ja Syrjälän tuhkat on haudattu yhdessä 1993 Shell Laken hautausmaahan Wisconsiniin.
Viola Turpeisen levytys ”Kauhavan polkka” vuodelta 1928 lisättiin vuonna 2024 Yhdysvaltain Kongressin kirjaston ylläpitämään Kansallinen ääniteluetteloon, National Recording Registryyn (NRR).
Diskografiaa

American hanuriprinsessa volume 1 1928-1929
American hanuriprinsessa volume 2 1929-1945
American hanuriprinsessa volume 3 1947-1949
American hanuriprinsessa volume 4 1949-1951
Aiheesta muualla

Viola Turpeisen esitystuotanto Suomen äänitearkistossa (1901–1999)
Viola Turpeisen sävellystuotanto Suomen äänitearkistossa (1901–1999)
Viola Turpeinen Fan Club
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Suomi (KANTO)  Yhdysvallat 
Taiteenala:  Discography of American Historical Recordings  MusicBrainz 
Henkilöt:  Kansallisbiografia  Biografiasampo
WALL-E

| WALL•E |
| --- | --- |
 Suomalaisen Blu-ray-julkaisun kansikuva.
Ohjaaja:  Andrew Stanton
Käsikirjoittaja:  Andrew Stanton Pete Docter
Tuottaja:  Jim Morris Lindsey Collins John Lasseter
Säveltäjä:  Thomas Newman
Kuvaaja:  Danielle Feinberg Jeremy Lasky
Leikkaaja:  Stephen Schaffer
Tuotantosuunnittelija:  Ralph Eggleston
Pääosat:  Ben Burtt Elissa Knight Sigourney Weaver Jeff Garlin Fred Willard John Ratzenberger Kathy Najimy
Valmistustiedot
Valmistusmaa:  Yhdysvallat
Tuotantoyhtiö:  Walt Disney Pictures
Levittäjä:  Walt Disney Studios Motion Pictures Walt Disney Studios Sony Pictures Releasing (käännä suomeksi) Disney+
Ensi-ilta:   23. kesäkuuta 2008  5. syyskuuta 2008
Kesto:  98 minuuttia
Alkuperäiskieli:  englanti
Budjetti:  180 000 000 USD
Tuotto:  521 311 860 USD
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
WALL•E on animaatiostudio Pixarin tulevaisuuteen sijoittuva ja kahden robotin romanssista kertova animaatioelokuva vuodelta 2008. Elokuvan on ohjannut Andrew Stanton ja sen ääninäyttelijöitä ovat muun muassa Ben Burtt, Sigourney Weaver, Jeff Garlin ja Fred Willard.
Elokuva oli menestys ja voitti ilmestymisvuonnaan parhaan animaatioelokuvan Oscar-palkinnon. Vuonna 2016 elokuva äänestettiin BBC:n kyselyssä alkaneen vuosisadan 30 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.
Elokuvan tapahtumat sijoittuvat vuoteen 2805, jolloin maapallo on täysin autio ja valtavien jätekasojen peittämä. Ihmiset asuvat valtavalla avaruusaluksella, ja maapallolla on jäljellä enää jätteenkeruurobotteja, kuten elokuvan päähenkilö WALL-E.
Hahmot > Elokuvassa esiintyviä robotteja

WALL•E (Waste Allocation Load Lifter-Earth Class, suomenkielisessä versiossa Wattipää Automaatti Likasyöppö Lastari Ekokone) on elokuvan päähenkilö. Hän on romunkerääjärobotti, joka on siivonnut maapalloa 700 vuotta. Kaikista samanlaisista roboteista hän on ainoa joka toimii edelleen. Hän kykenee pakkaamaan romuja siisteiksi paaleiksi ja onnistuakseen tässä hän kulkee teloilla ja toimii aurinkoenergialla. Hänellä on myös leikkauslaser.
EVE (Extraterrestial Vegetation Evaluator; suomenkielisessä versiossa EVA, Eksoelämän evaluaattori) on kehittynyt luotainrobotti, joka kykenee skannaamaan erilaisia materiaaleja ja pintoja löytääkseen niistä toimivaa fotosynteesiä eli kasvillisuutta. Hän on aika äkkipikainen: yksikin pieni ääni hänen takanaan saa hänet puolustuskannalle. Skannausjärjestelmän lisäksi hänellä on oikeassa kädessään suhteellisen tehokas ionitykki ja hän osaa lentää.
M-O (Microbe Obliterator) on Axiom-aluksessa toimiva pieni puhdistajarobotti, jonka tehtävä on puhdistaa kaikki Axiomiin tulevat muut robotit kaikista vieraista epäpuhtauksista. Hän kantaa yhtä pientä pyörivää puhdistinta, joka pyörii todella nopeasti, ja siksi hän saa työnsä tehtyä nopeasti. Hän kykenee erottamaan epäpuhtauksia mistä vain, ja myös laskemaan epäpuhtauksien prosentuaalisen määrän muissa roboteissa. Hän kykenee liikkumaan vain yhdellä pyörällä.
Auto on Axiom-aluksen autopilotti. Hän on oikeastaan ruori, joka voi toimia itsenäisesti. Hänellä on monta erilaista laitetta, ja hän tottelee ylempiensä antamia käskyjä viimeiseen asti. Auto on itse asiassa elokuvan konna, joka ottaa aluksen valtaansa Axiomin kapteenilta tämän halutessa palata maahan. Axioimin kapteeni saa kuitenkin huijattua Autoa ja sammutettua automaattiohjauksen.
Äänirooleissa

| Alkuperäinen | Suomeksi | Rooli |
| --- | --- | --- |
| Ben Burtt | Jukka Rasila | WALL•E / M-O |
| Elissa Knight | Sari Ann Moilanen | EVA |
| Jeff Garlin | Mikko Kivinen | Kapteeni |
| Fred Willard | Tom Pöysti | Shelby Forthright |
| John Ratzenberger | Tommi Korpela | Joni |
| MacInTalk | Jukka Rasila | Autopilotti |
| Kathy Najimy | Elina Knihtilä | Mary |
| Sigourney Weaver | Eija Kare | Laivan tietokone |
Muissa suomenkielisissä rooleissa mm.: Kari Tamminen, Aku Laitinen, Ella Pyhältö, Heljä Heikkinen, Katja Aakkula, Marko Stjärnvall ja Velimatti Ranta.
Suomenkielisen version on ohjannut Carla Rindell ja kääntänyt Marko Hartama.
Artikla (yhdistys)

| Artikla (yhdistys) |
| --- | --- |

Perustettu:  1979
Ylioppilaskunta:  Lapin yliopiston ylioppilaskunta
Tieteenala:  Oikeustiede
Tarkenne:  Lapin yliopiston oikeustieteiden tiedekunnan aine- ja edunvalvontajärjestö
Puheenjohtaja:  Daniel Marenk
Haalareiden väri:  bolognan punainen
Jäsenlehti:  Digesta
Jäsenmäärä:  n. 1100
Artikla ry  on Lapin yliopiston oikeustieteen ylioppilaiden yhdistys. Yhdistyksen sääntömääräisenä tarkoituksena on toimia Lapin yliopiston opiskelijoiden yhdyssiteenä ja etujärjestönä. Tässä ominaisuudessa yhdistys edistää jäsentensä ammatillisia valmiuksia, luo ja ylläpitää suhteita muun muassa tiedekuntaan, Suomen Lakimiesliittoon, ja erityisesti oikeudellisen alan koti- ja ulkomaisiin järjestöihin, sekä muutoinkin edistää jäsentensä etua niin paikallisella kuin valtakunnallisellakin tasolla ja järjestää jäsenilleen vapaa-ajan aktiviteetteja.
Artikla ry on Suomen Lakimiesliiton jäsenjärjestö.
Toiminta

Artikla ry:n ylin päättävä elin on yhdistyksen kokous. Tavallisesti kokous järjestetään kerran keväällä ja kerran syksyllä. Yhdistyksen kevätkokouksessa hyväksytään edellisen vuoden toimintakertomus ja tilinpäätös sekä päätetään väistyneen hallituksen vastuuvapaudesta. Marraskuussa järjestettävän syyskokouksen tärkein anti on yhdistyksen hallituksen ja toimihenkilöiden valinta seuraavalle kalenterivuodelle. Hallitus vastaa yhdistyksen päivittäisen toiminnan pyörittämisestä.
Yhdistyksellä on toimisto oikeustieteiden tiedekunnan siivessä Lapin yliopistolla sekä oma toimitila, Toippari, joka sijaitsee Aittatiellä Rovaniemellä. Yhdistys vuokraa Toipparia sekä erikseen myös sen saunatiloja tarvitseville.
Artiklan pyrkii edistämään ja helpottamaan jäsentensä opiskelua. Tässä ominaisuudessa Artikla tarjoaa jäsenilleen mm. mahdollisuuden tilata lakikirjoja alennettuun hintaan sekä oikeuden käyttää toimiston yhteydessä sijaitsevaa kirjastoa. Yhdistys valvoo jäsenistönsä etua oikeustieteiden tiedekunnassa, Lapin yliopiston ylioppilaskunnassa sekä Suomen Lakimiesliitossa. Artiklasta erillään, mutta sen kanssa tiiviissä yhteistyössä toimii Artikla-edustajistoryhmä, joka ajaa oikeustieteen opiskelijoiden etua Lapin yliopiston ylioppilaskunnan edustajistossa. Kaudella 2019–2021 Artikla-ryhmällä on kuusi edustajiston 20 paikasta.
Yhdistys järjestää jäsenistölleen vapaa-ajanviettomahdollisuuksia. Tällaisia ovat esimerkiksi viikoittaiset liikuntavuorot sekä erilaiset opiskelijatapahtumat. Maininnan arvoisia ovat legendaariset Kaamosluennot sekä Pohjois-Suomen suurin opiskelijatapahtuma Poronkusema.
Yhdistys julkaisee neljä kertaa vuodessa ilmestyvää ainejärjestölehteä Digestaa. Lehti on saanut nimensä bysanttilaisen lakikodifikaation, Corpus iuris civiliksen Digesta-nimiseltä osalta.
Artikla pitää säännönmukaisesti yhteyttä muihin oikeustieteen opiskelijajärjestöihin Suomessa ja muissa Pohjoismaissa. Artikla on ollut vuodesta 1995 lähtien pohjoismaisten oikeustieteen opiskelijoiden yhteistyöelimen, Nordiska sekretariatetin, jäsen. Yhdistys toimii myös läheisessä yhteistyössä alumnijärjestönsä Kaamos ry:n kanssa.
Valmennuskurssit

Artikla ry on järjestänyt valmennuskursseja oikeustieteelliseen tiedekuntaan pyrkiville vuodesta 1980 lähtien. Nykyään kursseja järjestetään Helsingissä, Oulussa ja Rovaniemellä. Lisäksi Artikla järjestää etäkursseja, jotka ovat paikkakunnasta riippumattomia. Valmennuskurssien tuotto käytetään yhdistyksen toimintaan.
Entiset puheenjohtajat

1979–1981 Jarmo Pirhonen
1982 Taina Ahvenjärvi
1983 Matti Johansson
1984 Ritva-Liisa Niskanen
1985 Esa Säntti
1986 Valtteri Niskanen
1987 Sinikka Mäkelä
1988 Sampsa Teittinen
1989 Eerik Leikas
1990 Rauno Korhonen
1991 Jouko Reponen
1992 Pia Hovi
1993 Sari Mäki-Ontto
1994 Kim Wiio
1995 Mikko Elonheimo
1996 Vesa Kinnunen
1997 Tarja Vihinen
1998 Marko Rajaniemi
1999 Mirja Rainerma
2000 Eija Warma-Lehtinen
2001 Mirja Ropo
2002 Heidi Alaviitala
2003 Paula Airas
2004 Juho Viljanen
2005 Tomi Kemppainen
2006 Tarmo Nikkilä
2007 Maarit Niemistö
2008 Antti Kurvinen
2009 Kirsi Huotari
2010 Heikki Lindroos
2011 Laura Aaltonen
2012 Elen Gomes
2013 Julius Matilainen
2014 Tomi Tanskanen
2015 Johanna Teijonmaa
2016 Mikko Saarinen
2017 Jussi Kiiski
2018 Jenna Yli-arvo
2019 Emilia Haapalainen
2020 Sohrab Känkänen
2021 Anniina Simonen
2022 Cevor Tikerpuu
2023 Julia Lyytinen
2024 Nuutti Saramo
Aiheesta muualla

Artikla ry
Artkilan valmennuskurssit
Lapin yliopiston oikeustieteiden tiedekunta (Arkistoitu – Internet Archive)
Bronkhorstspruitin taistelu

Bronkhorstspruitin taistelu oli ensimmäinen suurempi yhteenotto ensimmäisessä buurisodassa. Taistelu käytiin 20. joulukuuta 1880 buurien pysäytettyä brittiarmeijan kolonan Bronkhorstspruitissa. Syntynyt yhteenotto oli nöyryyttävä häviö briteille ja he kärsivät buureja paljon suuremmat tappiot.